laion/Wikipedia-Exotic huggingface dataset:
רמת ביקון

רמת ביקון (באנגלית: Beacon Heights). מקבץ פסגות (רמה) בהרי קווטרמיין, באזור חוף סקוט, בארץ ויקטוריה שבאנטארקטיקה. הרמה ממוקמת בין עמק ביקון ועמק ארנה. שיא גובהה של הרמה - 2,345 מטרים מעל פני הים (בהר וסט ביקון). הרים נוספים ברמה הם איסט ביקון, וסאות' ביקון. שמה של הרמה ניתן לה על ידי הרטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904). הרמה נקראת על שם מאובני הביקונייט (Beaconites) המצויים באבני החול שברמה. • P. J. Barrett (1981), History of the Ross Sea region during the deposition of the Beacon Supergroup 400 - 180 million years ago, Journal of the Royal Society of New Zealand, 11:4, 447-458, DOI: 10.1080/03036758.1981.10423334 • P. N. Webb (1963), Geological investigations in southern Victoria land, Antarctica, New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 • Russell, N.C., Edwards, H.G.M., Wynn-Williams, D.D., FT-Raman spectroscopic analysis of endolithic microbial communities from Beacon sandstone in Victoria Land, Antarctica, Antarctic Science / 10, PP 63-74, https://doi.org/10.1017/S0954102098000091 • O. S. Vialov (1962), Problematica of the Beacon Sandstone at Beacon Height West, Antarctica, New Zealand Journal of Geology and Geophysics, 5:5, 718-732, DOI: 10.1080/00288306.1962.10417633 רמת ביקון באתר הסקר הגאולוגי של ארצות הברית רמת ביקון באתר הגאזט האנטארקטי של ממשלת ניו זילנד רמת ביקון באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מרמת ביקון באתר peakvisor מזג אוויר נוכחי מעודכן ברמת ביקון תחזית מזג אוויר עדכנית ארוכת טווח עבור רמת ביקון סטטיסטיקות מזג אוויר עבור רמת ביקון מידע גאוגרפי והיסטורי
וסט ביקון

וסט ביקון או מערב ביקון או ביקון מערב (באנגלית: West Beacon) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה. גובהה של הפסגה 2,345 מטרים מעל פני הים, והיא הפסגה הגבוהה ביותר ברמת ביקון. שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904). הרמה נקראת על שם מאובני הביקונייט (Beaconites) המצויים באבני החול שברמה. שמה של הפסגה ניתן לה על ידי משלחת דיסקברי, אשר קראה לה, בשל מיקומה "רמת ביקון מערב" (באנגלית: "Beacon Height West"). לימים קוצר השם, לשם הנוכחי, על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). • P. J. Barrett (1981), History of the Ross Sea region during the deposition of the Beacon Supergroup 400 - 180 million years ago, Journal of the Royal Society of New Zealand, 11:4, 447-458, DOI: 10.1080/03036758.1981.10423334 • P. N. Webb (1963), Geological investigations in southern Victoria land, Antarctica, New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 וסט ביקון באתר הסקר הגאולוגי של ארצות הברית וסט ביקון באתר הגאזט האנטארקטי של ממשלת אוסטרליה וסט ביקון באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מווסט ביקון באתר peakvisor מחשבון מרחקים - המרחק מווסט ביקון לאתרים סמוכים מזג אוויר נוכחי מעודכן בווסט ביקון תחזית מזג אוויר עדכנית ארוכת טווח עבור וסט ביקון סטטיסטיקות מזג אוויר עבור וסט ביקון גאזט השמות האנטארקטיים הרשמי של ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי והיסטורי על רמת ביקון
איסט ביקון

איסט ביקון או מזרח ביקון או ביקון מזרח (באנגלית: East Beacon) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה. הפסגה מצויה במזרח רמת ביקון. גובהה של הפסגה 2,265 מטרים מעל פני הים, והיא הפסגה השנייה בגובהה ברמת ביקון. הפסגה מצויה מדרום לחלקון העליון של קרחון טיילור. שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904). הרמה נקראת על שם מאובני הביקונייט (Beaconites) המצויים באבני החול שברמה. שמה של הפסגה ניתן לה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). השם מתאר את מיקומה של הפסגה - במזרח הרמה. • P. J. Barrett (1981), History of the Ross Sea region during the deposition of the Beacon Supergroup 400 - 180 million years ago, Journal of the Royal Society of New Zealand, 11:4, 447-458, DOI: 10.1080/03036758.1981.10423334 • P. N. Webb (1963), Geological investigations in southern Victoria land, Antarctica, New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 • Russell, N.C., Edwards, H.G.M., Wynn-Williams, D.D., FT-Raman spectroscopic analysis of endolithic microbial communities from Beacon sandstone in Victoria Land, Antarctica, Antarctic Science / 10, PP 63-74, https://doi.org/10.1017/S0954102098000091 איסט ביקון באתר הסקר הגאולוגי של ארצות הברית איסט ביקון באתר הגאזט האנטארקטי של ממשלת ניו זילנד איסט ביקון באתר הגאזט האנטארקטי של ממשלת אוסטרליה איסט ביקון באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מאיסט ביקון באתר peakvisor מחשבון מרחקים - המרחק מאיסט ביקון לאתרים סמוכים מזג אוויר נוכחי מעודכן בווסט ביקון תחזית מזג אוויר עדכנית ארוכת טווח עבור וסט ביקון סטטיסטיקות מזג אוויר עבור וסט ביקון גאזט השמות האנטארקטיים הרשמי של ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי על רמת ביקון
הרולד נייט

הרולד נייט (באנגלית: Harold Knight‏; 27 בינואר 1874 – 3 באוקטובר 1961) היה צייר פורטרטים, ז'אנר וצייר נוף אנגלי. נייט נולד בנוטינגהאם, אנגליה, בנו של ויליאם נייט, אדריכל, ולמד בבית הספר לאמנות בנוטינגהאם בפיקוחו של וילסון פוסטר. בית הספר בנוטינגהאם זכה למוניטין של מיטב בתי הספר המחוזיים לאמנות, ונייט זכה שם בסדרת פרסים, בעיקר עבור סדרת ציורי עירום. באותה תקופה הוא נחשב לסטודנט הטוב ביותר במכללה. בבית הספר לאמנות הוא פגש את האמנית לאורה ג'ונסון, לה נישא בשנת 1903. בתור לורה נייט, היא התפרסמה בזכות ציוריה של סצינות בלט, קרקס ואירועים דומים. לאחר שבילה בפריז, למד אמנות אצל ז'אן פול לורנס וז'אן ג'וזף בנג'מין-קונסטנט, הוא עבר לעיירה סטאית'ס על חוף צפון יורקשייר, ומשם ב-1907 עבר יחד עם לאורה, למושבת האמנים בניולין, שהיה נמל דייגים בקורנוול, שם הם הפך לחלק מאסכולת ניולין. במלחמת העולם הראשונה הוא היה מתנגד מצפוני, מה שגרם לקרע עם רבים מעמיתיו וחבריו לשעבר. המתח הנפשי שנוצר העמיס על בריאותו הגופנית מכיוון שהוא נדרש לעבוד כפועל חקלאי. עם סיום המלחמה, הוא ולאורה עברו ללונדון, אם כי חזרו לעיתים קרובות לקורנוול כדי לצייר. נייט נבחר לחבר מלא באקדמיה המלכותית בשנת 1937, ונפטר בשנת 1961 בקולוול, הרפורדשייר. מדיה וקבצים בנושא הרולד נייט בוויקישיתוף Penlee Gallery biography (ארכיון) Olympedia – Harold Knight, www.olympedia.org "Harold Knight, R.A", www.racollection.org.uk
סורת א-נור

סורת א-נור (בערבית: سورة النور) היא הסורה ה-24 בקוראן, המונה 64 פסוקים. שם הסורה נגזר מפסוק 35 בסורה, ופירושו הוא "האור". פסוק 35 בסורה גם הוא אחד הפסוקים הידועים בקוראן, והוא מכונה פסוק האור. פסוקים 1–33 עוסקים במצוות, חוקים והלכות הקשורים בנושאים של זנות, ניאוף, צניעות, וכיוצא בכך. פסוקים 34–57 עוסקים בקשר הקיים לכאורה, לפי האסלאם, בין שמירת מצוות הדת לבין קבלת הדרכה והכוונה מאללה. פסוקים 58–61 עוסקים בהלכות וכללים הקשורות לחיי המשפחה. פסוקים 62–64 מדגישים את החשיבות שיש לכאורה לדת בחייהם של החברה והפרט. מדיה וקבצים בנושא סורת א-נור בוויקישיתוף סורת א-נור, בתרגום הרמן רקנדורף, באתר ויקיטקסט Surah An-Nur (Arabic: الْنُّور, "The Light") is the 24th chapter (sūrah) of the Quran with 64 verses (37-38), נבדק ב-2020-09-04 הקוראן סורה 24 (תרגום רקנדורף) – ויקיטקסט, באתר he.wikisource.org Al-Nur Verse, WikiShia (באנגלית) Sura al-Nur, WikiShia (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
מחלף מיתר

מחלף מיתר הוא מחלף יהלום שנמצא באזור שהיה בעבר צומת שוקת, ומחבר בין כביש 60 וכביש 31. הוא משמש את נוסעי כביש 6 הסמוך, ובעתיד ישמש המחלף את עובדי פארק התעשייה שוקת שיוקם בסמוך למחלף, וכן את החיילים המשרתים בקריית המודיעין הסמוכה. מלבד זאת במסגרת הקמתו של המחלף יוקם גשר סנסנה שיעבור מעל נחל סנסנה בכביש 31. עוד בספטמבר 2016 בעת חניכת כביש 31 המחודש הבטיח שר התחבורה, ישראל כ"ץ כי יוקם מחלף חדשני במקום צומת שוקת הוותיקה. במאי 2018 החלו העבודות להקמת המחלף. ביולי 2018 פרסמה חברת חוצה ישראל מכרז לאיתור קבלן שיהיה המבצע לפרויקט בניית מחלף יהלום בין כביש 31 לכביש 60, לרבות רמפות וצמתים מרומזרים בירידות מכביש 31, עלותו שהמחלף הוערכה בכ-200 מיליון שקלים. בינואר 2019 פורסם כי נמצאה חברה זוכה במכרז להקמת מחלף מיתר ועל פי המרכז העבודות יסתיימו עד תחילת שנת 2021. במרץ 2020 נפתח חלק מהמחלף החדש, לאחר הזזת מספר קטעים מכביש 31 וכביש 60 וכן התקנת מספר רמזורים. ב-12 בינואר 2021 נפתח המחלף לתנועה. מדיה וקבצים בנושא מחלף מיתר בוויקישיתוף בן שיף, משרד התחבורה התחייב: יוקם מחלף מיתר החדש, ‏18 בספטמבר 2016 הבטיחו וקיימו: מתחילות העבודות על מחלף מיתר החדש, באתר מקומנט דרום, ‏22 במאי 2018 יעקב סיטרוק דהן, מחלף מיתר יוצא לדרך, באתר עיתון שבע, ‏4 ביולי 2018 פרסום ראשון: העבודות על מחלף מיתר יסתיימו בתוך שנתיים, באתר רדיו דרום, ‏7 בינואר 2019 יהלי אוזן, הלילה: שינויים בהסדרי התנועה בצומת שוקת, ‏3 במרץ 2020 "מחר ייפתח לתנועה מחלף מיתר החדש: מערד לתל אביב ללא רמזורים". כלכליסט. 2021-01-20. נבדק ב-2021-01-25.
וולטר לנגלי

וולטר לנגלי (באנגלית: Walter Langley‏; 8 ביוני 1852 – 21 במרץ 1922) היה צייר אנגלי ומייסד בית הספר ואסכולת ניולין לציור. הוא נולד בברמינגהאם ואביו היה חייט. בגיל 15 הוא היה חניך לליטוגרפיה. בגיל 21 זכה במלגה לבית הספר בדרום קנזינגטון, שם למד עיצוב במשך שנתיים. היצירות שלו מצוירות לעיתים קרובות עם צבעי זהב וכסף ובסגנון הרנסאנס. הוא חזר לברמינגהם והתחיל לצייר במשרה מלאה, ובשנת 1881 נבחר לשותף של אגודת האמנים המלכותית בברמינגהם. באותה שנה הוצעו לו 500 לירות שטרלינג עבור עבודה לשנה על ידי מר ת'רופ, צלם מבירמינגהם. בכסף זה הוא ומשפחתו עברו לניולין, שם היה אחד האמנים הראשונים שהתיישבו בעיירה והחל לתעד את חיי קהילת הדייגים. הוא היה שמאלן מבחינה פוליטית, ותיאוריו היו בריאליזם חברתי של חיי האנשים ממעמד הפועלים, במיוחד הדייגים ובני משפחותיהם. הוא היה תומך של צ'ארלס בראדלוג, פוליטיקאי סוציאליסטי רדיקלי. הרקע שלו ממעמד הפועלים איפשר לו להזדהות עם תושבי הכפר והקשיים שהם סבלו. רבים מציוריו משקפים הזדהות זו עם הדייגים שביניהם הוא חי עם משפחתו. אחת היצירות הידועות ביותר היא "גברים חייבים לעבוד ונשים חייבות לבכות" (1883; מוזיאון ברמינגהאם וגלריה לאמנות), על פי שירו של צ'ארלס קינגסלי "שלושת הדייגים" (1851). אחר הוא הציור "בין הגאות" (1901; מוזיאון ורינגטון וגלריה לאמנות). אף על פי שהיה אחד הראשונים שהתיישבו במושבת האמנים ניולין, ויצר את בית הספר לציור בניולין, לנגלי הרוויח בתחילה מעט מהתהילה ההולכת וגוברת, בין השאר בגלל מוצאו ממעמד הפועלים. וחלק מיוחס לעובדה שעד 1892 צייר בעיקר בצבעי מים ולא במדיום היוקרתי יותר של צבעי שמן. הכשרתו המוקדמת בליטוגרפיה העניקה לציוריו פרטים ומרקם המראים את כישוריו הטכניים. ב־1884 הוא התקבל לאגודת האמנים המלכותית בבירמינגהם (Royal Birmingham Society of Artists), והמשיך להציג באופן קבוע ברחבי בריטניה ומחוצה לה. בהמשך הקריירה שלו המוניטין שלו הלכו וגדלו. אחד מציוריו של לנגלי הוצג על ידי לב טולסטוי כ"יצירת אמנות יפה ואמיתית בספרו "מהי אמנות?", ואילו בשנת 1895 הוזמן לנגלי על ידי גלריית אופיצי לתרום דיוקן עצמי לתלות לצד אלה של רפאל, רובנס ורמברנדט באוסף הדיוקנאות שלהם של אמנים גדולים. כיום עבודתו נחשבת "חיונית לתדמיתו של בית הספר ניולין", ולצד סטנהופ פורבס, הוא נחשב "העקבי ביותר בסגנון ובעיקר בתפוקה". בין הנעדרים קריאת עיתון זכרונות יציאת הצי יד הגורל תינוק חדש האסופי הברכה מדיה וקבצים בנושא וולטר לנגלי בוויקישיתוף Catherine Wallace, Under the Open Sky: The Paintings of the Newlyn and Lamorna Artists 1880-1940 in the Public Collections of Cornwall and Plymouth Short biography of Langley (ארכיון) Roger Langley, Walter Langley: Pioneer of the Newlyn Art Colony, Sansom & Co. What is Art Fox, Caroline and Greenacre, Francis, "Walter Langley", Painting in Newlyn 1880-1930, London, Barbican Art Gallery, 1985, pp 62-65
אדן הלר

אדן הלר (בהונגרית: Heller Ödön; בודפשט, 21 בנובמבר 1878 – סגד, 13 ביולי 1921) היה צייר יהודי-הונגרי שנרצח על רקע פוליטי. הלר נולד במשפחה יהודית בבודפשט כבנם של עמנואל הלר, ויוהנה גלאטר, דודו היה ארמין גלאטר (1861 – 1931) ובן דודו האחד היה דיולה גלאטר (1886 – 1927). בנו של בן דודו השני (יאקאב גלאטר) התפרסם בשם מיקלוש רדנוטי המשורר ההונגרי הגדול שנרצח בשואה. הלר סיים את בית הספר היסודי בעיר מישקולץ ובסגד. לאחר סיום בחינות הבגרות במקצוע מסחר, קיבל מישרה כפקיד בחברת הביטוח ההונגרית-צרפתית. הוא למד ציור במשך שלוש שנים בבודפשט אצל ז'יגמונד ויידה, ומאוחר יותר במינכן ובפריז. בקיץ 1906 ו-1907 היה סטודנט במושבת האמנים בבאיה מארה, ואחר-כך מ-1908 התגורר בסגד. בשנת 1912 ביקר בצפון אפריקה כסיור לימודים. הוא הציג בקביעות בהיכל האמנות, ובסלון הלאומי בבודפשט וכן בתערוכות בסגד. במהלך מלחמת העולם הראשונה שירת כנגן בתזמורת צבאית. בשנת 1919 לימד ב"בית הספר החופשי לאמנות" בסגד בחברתם של המשורר דיולה יוהאס (המשורר ההונגרי המוכר ביותר במחצית הראשונה של המאה ה-20, לפני מיקלוש רדנוטי ואטילה יוז'ף) והפסל ההונגרי-יהודי שאנדור גרגיי. הוא היה עד הגנה בתיק פלילי נגד ז'ולט טבודי ובלה דטרה, שהואשמו בהפיכה בסגל קציני הצבא בסגד, אך הוא לא הגיע למתן עדות בבית המשפט משום שנרצח באמצע יולי 1921. מעל קברו בבית הקברות היהודי בסגד ספדו לו הרב הראשי של סגד עמנואל לעף והמשורר דיולה יוהאס. כתב של העיתון "יומן סגד" רשם כמה משפטים מתוך ההספד של המשורר: דייג מצא את גופתו של הלר בנהר הטיסה. הרופא שבדק את הגופה מצא שתי יריות בראשו וקבע שהלר נרצח. אלה שנתפסו ועונו באשמת הרצח היו חפים מפשע. בפרספקטיבה של עשרות שנים ברור שהיה זה רצח פוליטי שבוצע על ידי קציני צבא בסגד (שהתמחו אז ברציחות מן הסוג הזה) והאשמים האמיתיים לא נתפסו מעולם. הסופר פרנץ מורה כתב על הלר את הרומן "מותו של הצייר" (1922). מוזיאון פרנץ מורה בסגד משמר כמה מעבודות של הלר, ותערוכת זיכרון של ציוריו נערכה בשנת 1930 וב-1951. להנצחתו נקרא רחוב על שמו של הצייר משנת 1984, ומאז 1989 נקרא על שמו בית התרבות סגד-טאפה. פרנץ אפרו: במקום בו נערמים קבריהם ... סגד, 1998. ISBN 963 03 6006 3 ג'רג' שרגאי: מאגר של ציירים וגרפיקאים הונגרים. סגד, 1988. ISBN 963 500 817 1 היסטוריה ואתנוגרפיה של טאפה. 1971 ערך בקסיקון יהודי הונגרי אדן הלר בבסיס הנתונים של מוזיאון הספרות פטפי אתר בית התרבות אודן הלר (סגד - טאפה) מדיה וקבצים בנושא אדן הלר בוויקישיתוף "Halotti bejegyzése a Szeged-Tápé polgári halotti akv. 52/1921. folyószáma alatt". "Heller Ödön festőművész nyomtalanul eltűnt. Szerdán kiment tápéi gazdaságába, onnan este visszaindult Szegedre és azóta nyomaveszett" (PDF). נבדק ב-2020-06-30. "Megtalálták Heller Ödön festőművész holttestét" (PDF). "Művészeti Lexikon". F-K kötet. Vol. 2. Akadémiai Kiadó. 1966. pp. 365. o. "Szeged c. újság korabeli cikke a gyilkosságról". אורכב מ-המקור ב-2014-09-03.
מלחמה בין כוכבית

מלחמה בין כוכבית כוללת מלחמה בין לוחמים ממערכות פלנטריות שונות. הרעיון מספק מכשיר עלילתי נפוץ במדע בדיוני, במיוחד בתת-ז'אנר אופרת החלל. לעומת זאת, המונח מלחמה בין-גלקטית מתייחס למלחמה בין לוחמים מגלקסיות שונות; מלחמה בין פלנטרית מתייחסת למלחמה בין לוחמים מכוכבי לכת שונים של אותה מערכת שמש. מייקל הארט טען שאם בני האדם יתפשטו אי פעם למערכות פלנטריות אחרות, הסבירות האמיתית למלחמה בין-כוכבית תהיה נמוכה בשל המרחקים העצומים (ומכאן זמני הנסיעה הכרוכים בכך) - מלחמה בין-כוכבית תדרוש השקעה גדולה הרבה יותר של זמן ומשאבים לעומת מלחמות בתוך כוכבי הלכת. לעומתו, רוברט פרייטאס טען כי ההוצאה האנרגטית הנדרשת למלחמה בין כוכבית תהיה טריוויאלית מנקודת מבט של תרבות סוג II או סוג III בסולם קרדשב. ההתייחסויות הבדיוניות המוקדמות עוסקות במלחמה בין-פלנטרית, ולא במלחמה בין-כוכבית (למשל הרומן "מלחמת העולמות" מאת הרברט ג'ורג' ולס משנת 1898). כאשר מאמינים כי כוכבי הלכת האחרים של מערכת השמש נטולי חיים אינטליגנטים, כותבי מדע בדיוני בדרך כלל מעריכים צורה כלשהי של מנוע מהיר יותר ממהירות האור על מנת להקל על מלחמה בין כוכבית. סופרים כמו לארי ניבן פיתחו עימות בין-כוכבי סביר המבוסס על קולוניזציה אנושית של חגורת אסטרואידים וכוכבי הלכת החיצוניים באמצעות טכנולוגיות המשתמשות בחוקי הפיזיקה. דיפלומטיה לוחמת חלל Hart, Michael H. (1986). Interstellar Migration, the Biological Revolution, and the Future of the Galaxy. University of California Press. p. 278. ISBN 978-0-520-05898-9. נבדק ב-12 ביוני 2016. ...interstellar wars will be extremely rare, much rarer than warfare has been on Earth. This will be a consequence of the enormous distances between the stars and large travel times between civilizations... a typical civilization might be involved in a major war only once in 50,000 years, perhaps much longer. {{cite encyclopedia}}: (עזרה) Freitas, R. A. Jr. (במרץ 1980). "Interstellar probes – A new approach to SETI". Journal of the British Interplanetary Society. 33: 95–100. נבדק ב-2016-06-12. {{cite journal}}: (עזרה)
Satellite (שיר של לנה מאייר-לנדרוט)

Satellite (בעברית: לוויין) הוא השיר שייצג את גרמניה באירוויזיון 2010, והזוכה באותה תחרות. השיר נכתב על ידי ג'וליה פרוסט האמריקאית וג'ון גורדון הדני ובוצע על ידי הזמרת לנה מאייר-לנדרוט. השיר לא השתתף בחצי הגמר (גרמניה היא אחת מחמש המדינות הגדולות באירוויזיון ולכן היא לא משתתפת בחצי הגמר), ובגמר התמודדה לנה כשהיא מופיעה בתור שיר מספר 22. בגמר התחרות קיבל השיר 246 נקודות (לפי שיטת חלוקת הנקודות המשקללת את הצבעת הקהל והצבעת השופטים על פי יחס של 50% לכל צורת ניקוד) והביא לגרמניה את הניצחון השני בתולדותיה. השיר קיבל 187 נקודות מהשופטים ו-243 נקודות מהקהל. בגמר קיבל השיר 9 פעמים 12 נקודות: מדנמרק, מאסטוניה, מפינלנד, מלטביה, מנורווגיה, מסלובקיה, מספרד, משוודיה ומשווייץ. מידע על היצירה "Satellite" באתר מיוזיק בריינז מידע על הסינגל "Satellite" באתר מיוזיק בריינז מידע על היצירה "Satellite" באתר Discogs סרטון השיר "Satellite" באתר יוטיוב
סוכן חשאי (סדרת טלוויזיה בריטית)

סוכן חשאי (באנגלית: Intelligence) היא קומדיית מצבים טלוויזיונית בריטית שיצר ניק מוחמד ובכיכובו של דייוויד שווימר. בפברואר 2020 פורסם שרשת Sky הזמינה לסדרה עונה נוספת. בישראל הסדרה משודרת ב-Yes TV Comedy וב-Yes VOD. סוכן NSA (דייוויד שווימר) ממונה כמקשר ביחידת פשעי הסייבר במטה התקשורת הממשלתי בבריטניה. במהרה נוצר סכסוך בינו לבין מפקדת היחידה בשל סגנונו החצוף ונטייתו לנסות להשתלט על היחידה. ניק מוחמד בתפקיד ג'וזף דייוויד שווימר בתפקיד ג'רי סילבסטרה לה טוזל בתפקיד כריסטין גאנה בייארסייכאן (אנ') בתור תובה ג'יין סטנס (אנ') בתפקיד מרי הסדרה משודרת בבריטניה בערוץ Sky One,‏ וזמינה בארצות הברית ב-‏Peacock.‏ אתר האינטרנט הרשמי של סוכן חשאי "סוכן חשאי", במסד הנתונים הקולנועיים IMDb (באנגלית) "סוכן חשאי", באתר Rotten Tomatoes (באנגלית) "סוכן חשאי", באתר Metacritic (באנגלית) "סוכן חשאי", במסד הנתונים הקולנועיים KinoPoisk (ברוסית) Munn, Patrick (2 בפברואר 2020). "Sky One Releases Trailer For GCHQ Comedy 'Intelligence'". TVWise. נבדק ב-9 בפברואר 2020. {{cite news}}: (עזרה) "David Schwimmer's new comedy Intelligence". נבדק ב-2020-02-15. "Sky orders Intelligence Series 2", British Comedy Guide "Intelligence (TV Series 2020– ) - IMDb". Michael Hogan, ‏Intelligence, review: David Schwimmer's amiable spy comedy is more Carry On than Le Carré, The Telegraph, 21 February 2020 Taylor, Frances (21 בפברואר 2020). "Intelligence creator Nick Mohammed talks working with David Schwimmer on the new Sky comedy". Radio Times. נבדק ב-21 בפברואר 2020. {{cite news}}: (עזרה) https://deadline.com/feature/peacock-tv-nbc-universal-streaming-service-1202832718/
קסטנבאום

קסטנבאום או קסטנבוים הוא שם משפחה גרמני, יהודי וישראלי שמקורו מגרמנית ומשמעותו "עץ ערמונים". בגרמנית שם המשפחה נכתב Kestenbaum. האם התכוונתם ל... אישים בשם "קסטנבאום": אורן קסטנבאום – מפיק, עורך ובמאי פרסום ישראלי. ירון קסטנבאום – מנהל ויזם ישראלי, מנכ"ל קרן תשתיות ישראל. רות קסטנבאום בן דב – ציירת ישראלית. ריצ'רד ערמון (לשעבר קסטנבאום) - בנקאי ומנהל ישראלי. אישים בשם "קסטנבוים": אברהם קסטנבוים (1896-1956) - חלוץ ישראלי, ממייסדי תנועת הפועל המזרחי ומקים יישובים רבים. דניאל קסטנבוים – מתכנת ישראלי. טוביה קסטנבוים – קצין צה"ל, ממפקדי יחידת החילוץ 669 ירון קסטנבוים – שף ישראלי פאול קסטנבוים – שחקן כדורגל ישראלי. פסח קסטנבוים – מאמן ושחקן כדורגל ישראלי. פסק דין קסטנבאום – הלכה בה פיתח השופט אהרן ברק את דוקטרינת זכויות האדם בישראל. קבוצת קסטנבאום – קבוצת השקעות בבעלות חרדים יהודים-אמריקאים. מקומות: מצפור טלי בפארק גולדה – קרוי על שמה של טלי קסטנבוים, מעובדי הרשות לפיתוח הנגב.
מתיו פריאור

מתיו פריאור (באנגלית: Matt Pryor; נולד ב-28 באפריל 1978) הוא זמר וגיטריסט אמריקאי. מתיו פריאור נולד ב-28 באפריל 1978 בקנזס. הוא התחיל לנגן בלהקה באזור קנזס סיטי בשנת 1994. באותה תקופה הוא פגש מספר מוזיקאים מהאזור וביחד הם הקימו להקת The Get Up Kids בשנת 1995. האלבום שהם הוציאו בשנת 1999 Something to Write Home About זכה להצלחה. במקביל להשתתפות בלהקה מתיו פריאור התחיל להוציא שירים תחת פרויקט דה ניו אמסטרדמס, בו השתתפו גם חלק מחברי הלהקה, לאחר פירוקה הוא התרכז בעיקר בפרויקט זה. בשנת 2008 סוכם על סגירת הפרויקט. מאז מתיו פריאור מתרכז בקריירת סולו. בשנת 2009, לקראת עשור מהוצאת האלבום הראשון, הלהקה The Get Up Kids התחברה מחדש והוציא אלבום חדש. בשנת 2011 מתיו פריאור הוציא את האלבום סולו השני May Day. באותה שנה הוא היה בין מקימי הלהקה Lasorda שהקליטה כמה שירים והוציאה אלבום בשנת 2012. לאחר פירוק Lasorda מתיו פריאור הוציא מספר אלבומים נוספים. בסך הכל הוא הוציא כ-20 אלבומים במסגרות שונות. מתיו פריאור, ברשת החברתית פייסבוק מתיו פריאור, ברשת החברתית אקס (טוויטר) מתיו פריאור, ברשת החברתית אינסטגרם מתיו פריאור, באתר ספוטיפיי מתיו פריאור, באתר סאונדקלאוד (באנגלית) מתיו פריאור, באתר AllMusic (באנגלית) מתיו פריאור, באתר MusicBrainz (באנגלית) מתיו פריאור, באתר דיזר מתיו פריאור, באתר Discogs (באנגלית) מתיו פריאור, באתר Songkick (באנגלית) מתיו פריאור, באתר בנדקמפ ריאיון עם מתיו פריאור קורות חיים
אתחול

אתחול פירושו הפעלה מחדש. זהו תרגום המונח המקביל באנגלית Reboot המתייחס לכיבוי מחשב והדלקתו מחדש. לעיתים משתמשים במונחים אלה בהשאלה. האם התכוונתם ל... במדעי המחשב Reset – כיבוי מחשב והדלקתו מחדש (במחשבים אישיים, בדרך כלל באמצעות כפתור מיוחד) אתחול (מחשוב) (booting) – רצף הפעולות שמתרחש בעת הפעלת המחשב מחדש, בפרט הרצת מערכת הפעלה עם הדלקת המחשב תקליטור אתחול ("Live-cd",‏ "live-disc",‏ ״live-DVD״) – תקליטור CD-ROM או DVD המכיל מערכת הפעלה, ממנו ניתן לאתחל מחשב אתחול מהרשת (Network booting,‏ netboot) – אתחול מחשב מהרשת במקום מתוך דיסק מקומי. השיטה משמשת לאתחול נתבים, תחנות נטולות דיסק ומחשבים עם ניהול מרכזי אתחול אמצעי לאחסון נתונים (Disk formatting) – אתחול של אמצעי לאחסון נתונים (פרמוט) אחר אתחול (בדיון) (reboot) – ביצירות מדיה בדיוניות, יצירת סיפור חדש ומשוכתב לדמות קיימת, מבלי לשמור על כל מאפייניה ועל המשכיות לקווי עלילה קודמים מונח זה מסתמך על אחת מאגדות הברון מינכהאוזן, שטען באחת מבדותותיו כי לאחר ששקע בביצה טובענית, משך ב"אוזני" מגפיו (Bootstraps) וכך חילץ עצמו החוצה. במובן רחב יותר, פעולה זו מתייחסת למנגנון פשוט המפעיל מערכת מורכבת ממנו, בפרט כשמערכת זו מפעילה אותו עצמו אחר כך.
סדקים

האם התכוונתם ל... סדקים (אלבום) – אלבום של אביב גפן סדקים (סרט) – סרט דרמה ישראלי סדקים (סרט, 2009) – סרט קולנוע בריטי (Cracks (film)) סדק
נמל התעופה ורנה

נמל התעופה ורנה (בבולגרית: Летище Варна, באנגלית: Varna Airport) הוא נמל התעופה השלישי בגודלו בבולגריה (אחרי נמל התעופה סופיה ונמל התעופה בורגס) וממוקם כ-10 קילומטרים ממרכז העיר ורנה שלחופי הים השחור. נמל התעופה משרת את העיר ורנה, ואת אזור צפון מזרח בולגריה. בנמל קיימים שלושה טרמינלים ומסלול המראה/נחיתה יחיד. מדיה וקבצים בנושא נמל התעופה ורנה בוויקישיתוף אתר האינטרנט הרשמי של נמל התעופה ורנה
לה ריוחה

לה ריוחה (בספרדית: La Rioja) היא קהילה אוטונומית בצפון ספרד. לה ריוחה היא הקטנה ביותר מבחינת כמות אוכלוסין (כ־300,000), והקטנה ביותר בשטחה בחצי האי האיברי. גובלת במזרח באראגון, בצפון בחבל הבסקים ונווארה וממערב ומדרום בקסטיליה ולאון. לה ריוחה מורכבת ממחוז אחד בלבד, ששמו "לה ריוחה", כשם הקהילה האוטונומית. בירתה של לה ריוחה היא לוגרוניו ובה כ־136,841 תושבים. היישובים הגדולים הנוספים בלה ריוחה הם: ארנדו (14,954 תושבים), קלאורה (20,600 תושבים) וארו (9,558 תושבים). לה ריוחה משתרעת 120 קילומטר לאורך נהר אברו בעמק מוקף הרים, ברוחב משתנה ששיאו מגיע ל־50 קילומטרים. לה ריוחה ידועה בתעשיית היין שלה, אשר החלה כבר בתקופה הרומאית. החל במאה העשירית הייתה לה ריוחה אזור ספר בין ממלכות נווארה וקסטיליה. בבוררות של הנרי הראשון, מלך אנגליה, נמסר האזור לקסטיליה וסופח אליה רשמית ב־1177. אולם האזור המשיך להחליף ידיים בין הממלכות הנוצריות השונות. צרפת של נפוליאון, בעת כיבושיה בספרד, הכריזה על לה ריוחה כמחוז נפרד. פרדיננד השביעי, מלך ספרד, ביטל את ההחלטה וחילק את אזור לה ריוחה בין המחוזות השכנים. בחלוקת ספרד למחוזות ב־1833 חזר האזור להיות מחוז עצמאי בשם לוגרוניו. במעבר לדמוקרטיה, אחרי מותו של הגנרל פרנקו, הוחלט שלה ריוחה תהיה קהילה אוטונומית נפרדת, בגלל הייחוד הכלכלי של האזור, לעומת שכנותיה. מדיה וקבצים בנושא לה ריוחה בוויקישיתוף אתר האינטרנט הרשמי של לה ריוחה לה ריוחה, באתר אנציקלופדיה בריטניקה (באנגלית)